**ΥΠΟΥΡΓΕΙΟ ΕΡΓΑΣΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ**

**ΑΝΑΚΟΙΝΩΣΗ**

# Αποφάσεις Υπουργού Εργασίας, Πρόνοιας και Κοινωνικών Ασφαλίσεων σχετικά με την εφαρμογή των Ειδικών Σχεδίων για την περίοδο Οκτωβρίου 2021

Το Υπουργείο Εργασίας, Πρόνοιας και Κοινωνικών Ασφαλίσεων ανακοινώνει ότι δημοσιεύτηκαν σήμερα στην Επίσημη Εφημερίδα της Δημοκρατίας οι Αποφάσεις της Υπουργού Εργασίας, Πρόνοιας και Κοινωνικών Ασφαλίσεων σχετικά με την εφαρμογή των Ειδικών Σχεδίων για την αντιμετώπιση των επιπτώσεων του ιού COVID 19, για την περίοδο από την 1η Οκτωβρίου 2021 μέχρι την 31η Οκτωβρίου 2021. Επισημαίνεται ότι η περίοδος Οκτωβρίου 2021 είναι η τελευταία περίοδος εφαρμογής των εν λόγω Ειδικών Σχεδίων.

2. Συγκεκριμένα, οι Αποφάσεις αφορούν στα ακόλουθα Ειδικά Σχέδια:

1. Ειδικό Σχέδιο Ξενοδοχειακών Μονάδων και Τουριστικών Καταλυμάτων ([Απόφαση Αρ. 154, Κ.Δ.Π. 431/2021](https://www.mof.gov.cy/mof/gpo/gpo.nsf/All/5A984390008449C5C225877A002E5261/%24file/5616%2026%2010%202021%20PARARTHMA%203o%20MEROS%20I.pdf)),
2. Ειδικό Σχέδιο Οικονομικών Δραστηριοτήτων Συνδεόμενων με την Τουριστική Βιομηχανία ή Οικονομικών Δραστηριοτήτων, οι οποίες επηρεάζονται από τον Τουρισμό ([Απόφαση Αρ. 155, Κ.Δ.Π. 432/2021](https://www.mof.gov.cy/mof/gpo/gpo.nsf/All/4C49BDBFC36C5503C225877A00342D7B/%24file/5617%2026%2010%202021%20PARARTHMA%203o%20MEROS%20I.pdf)),
3. Ειδικό Σχέδιο για Επιχειρήσεις Ορισμένων Οικονομικών Δραστηριοτήτων ([Απόφαση Αρ. 156, Κ.Δ.Π. 433/2021](https://www.mof.gov.cy/mof/gpo/gpo.nsf/All/B6ACC57A663B58BBC225877A00356FFA/%24file/5618%2026%2010%202021%20PARARTHMA%203o%20MEROS%20I.pdf)),
4. Ειδικό Σχέδιο Ορισμένων Κατηγοριών Αυτοτελώς Εργαζομένων Απόφαση ([Απόφαση Αρ. 157, Κ.Δ.Π. 434/2021](https://www.mof.gov.cy/mof/gpo/gpo.nsf/All/98846FE17433266DC225877A0039AEF3/%24file/5619%2026%2010%202021%20PARARTHMA%203o%20MEROS%20I.pdf)) και
5. Ειδικό Επίδομα Ασθενείας για άτομα που έχουν προσβληθεί από τον ιό COVID 19 ή εφόσον έχουν παραμείνει σε υποχρεωτικό περιορισμό ([Απόφαση Αρ. 158, Κ.Δ.Π. 435/2021](https://www.mof.gov.cy/mof/gpo/gpo.nsf/All/59AFF96950351959C225877A003C18BD/%24file/5620%2026%2010%202021%20PARARTHMA%203o%20MEROS%20I.pdf))

3. Οι αιτήσεις για συμμετοχή στα Ειδικά Σχέδια Οκτωβρίου 2021 καθώς και τα υποδείγματα Έκθεσης Εγκεκριμένου Λογιστή που πρέπει να υποβάλλονται ηλεκτρονικά με συγκεκριμένες αιτήσεις **θα αναρτηθούν στην ειδική ιστοσελίδα** [**www.coronavirus.mlsi.gov.cy**](http://www.coronavirus.mlsi.gov.cy/) **στις 29 Οκτωβρίου 2021**. Όλοι όσοι εμπίπτουν στους δικαιούχους των Ειδικών Σχεδίων θα πρέπει οπωσδήποτε να υποβάλουν νέα ηλεκτρονική αίτηση στην ειδική ιστοσελίδα για να λάβουν το σχετικό επίδομα για την περίοδο Σεπτεμβρίου, νοουμένου ότι πληρούν τους όρους και προϋποθέσεις.

Η **καταληκτική ημερομηνία** ηλεκτρονικής υποβολής αιτήσεων για συμμετοχή στα Ειδικά Σχέδια για την περίοδο από την 1η Οκτωβρίου 2021 μέχρι την 31η Οκτωβρίου 2021 είναι τη **Δευτέρα, 8 Νοεμβρίου 2021** (μεσάνυκτα). Οι ενδιαφερόμενοι καλούνται να υποβάλουν την αίτηση που τους αφορά εγκαίρως, δεδομένου ότι οι ηλεκτρονικές αιτήσεις δεν θα είναι διαθέσιμες για χρήση μετά από την πιο πάνω καταληκτική ημερομηνία και δεν θα γίνονται αποδεκτά οποιαδήποτε αιτήματα για εκπρόθεσμη υποβολή αιτήσεων.

4. Επιπλέον, οι Όμιλοι Εταιρειών που επιθυμούν οι εταιρείες του Ομίλου, οι οποίες ασχολούνται με την ίδια οικονομική δραστηριότητα, να θεωρηθούν ως μια ενιαία αίτηση για συμμετοχή του Ομίλου σε Ειδικό Σχέδιο που εφαρμόζεται κατά την περίοδο από την 1η Οκτωβρίου 2021 μέχρι την 31η Οκτωβρίου 2021, θα πρέπει να υποβάλουν σχετικό αίτημα μέσω του εντύπου που θα αναρτηθεί στην ιστοσελίδα [www.coronavirus.mlsi.gov.cy](http://www.coronavirus.mlsi.gov.cy/) με σκοπό την παραχώρηση έγκρισης από το Υπουργείο Εργασίας, Πρόνοιας και Κοινωνικών Ασφαλίσεων. Το έντυπο θα πρέπει να αποσταλεί, δεόντως συμπληρωμένο, στην ηλεκτρονική διεύθυνση **omiloi@mlsi.gov.cy****.** Επισημαίνεται ότι σε περίπτωση που Όμιλοι Εταιρειών έχουν ήδη εξασφαλίσει την έγκριση του Υπουργείου Εργασίας, Πρόνοιας και Κοινωνικών Ασφαλίσεων για υποβολή μίας, ενιαίας αίτησης δεν χρειάζεται να υποβάλουν εκ νέου αίτημα.

5. Τονίζεται ότι για να είναι εφικτή η καταβολή των Ειδικών Επιδομάτων θα πρέπει να υποβληθεί και η κατάλληλη Δήλωση Στοιχείων Τραπεζικού Λογαριασμού που αναφέρεται στην κάθε αίτηση, νοουμένου ότι δεν έχει ήδη υποβληθεί και επιβεβαιωθεί.

**ΥΠΟΥΡΓΕΙΟ ΕΡΓΑΣΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ**

**26 Οκτωβρίου 2021**